CELEX: 32016D1992
Language: hu
Date: 2016-11-11 00:00:00
Title: A Bizottság (EU) 2016/1992 végrehajtási határozata (2016. november 11.) az Amerikai Egyesült Államok egyes területeinek az Agrilus planipennis Fairmaire előfordulásától mentesként történő elismeréséről szóló (EU) 2015/2416 végrehajtási határozat módosításáról (az értesítés a C(2016) 7151. számú dokumentummal történt)

15.11.2016   
            
            
               HU
            
            
               Az Európai Unió Hivatalos Lapja
            
            
               L 306/30
            
         A BIZOTTSÁG (EU) 2016/1992 VÉGREHAJTÁSI HATÁROZATA
   (2016. november 11.)
   az Amerikai Egyesült Államok egyes területeinek az Agrilus planipennis Fairmaire előfordulásától mentesként történő elismeréséről szóló (EU) 2015/2416 végrehajtási határozat módosításáról
   
      
         (az értesítés a C(2016) 7151. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak IV. melléklete A. része I. szakaszának 2.3., 2.4. és 2.5. pontjára,
   mivel:
   
               (1)
            
            
               Az (EU) 2015/2416 bizottsági végrehajtási határozat (2) elismerte, hogy az Amerikai Egyesült Államok egyes területei mentesek az Agrilus planipennis Fairmaire előfordulásától.
            
         
               (2)
            
            
               Az Amerikai Egyesült Államok által legutóbb benyújtott információk azt mutatják, hogy az Egyesült Államok egyes, az Agrilus planipennis Fairmaire előfordulásától mentesként elismert területei már nem mentesek a károsítótól.
            
         
               (3)
            
            
               Ezen túlmenően az Amerikai Egyesült Államok tájékoztatást nyújtott arról, hogy a Tennessee-ben lévő Chester megye mentes a károsító előfordulásától.
            
         
               (4)
            
            
               Az említett információk fényében a károsító előfordulásától mentesként elismert területek jegyzékét indokolt módosítani.
            
         
               (5)
            
            
               Az (EU) 2015/2416 végrehajtási határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/2416 végrehajtási határozat melléklete az e határozat mellékletében foglaltak szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. november 11-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság (EU) 2015/2416 végrehajtási határozata (2015. december 17.) az Amerikai Egyesült Államok egyes területeinek az Agrilus planipennis Fairmaire előfordulásától mentesként történő elismeréséről (HL L 333., 2015.12.19., 128. o.).
   
      MELLÉKLET
      
         AZ 1. CIKKBEN EMLÍTETT TERÜLETEK JEGYZÉKE
      
      Az (EU) 2015/2416 végrehajtási határozat az alábbiak szerint módosul:
      
                  1.
               
               
                  A 2. f) pontban („Megyék (»parishes«) Louisiana államban”) a következő bejegyzéseket el kell hagyni: Caldwell, Franklin, Winn.
               
            
                  2.
               
               
                  A 2. h) pontban („Megyék Minnesota államban”) a következő bejegyzést el kell hagyni: Wabasha.
               
            
                  3.
               
               
                  A 2. i) pontban („Megyék Nebraska államban”) a következő bejegyzéseket el kell hagyni: Antelope, Boone, Burt, Butler, Cedar, Colfax, Cuming, Dakota, Dixon, Dodge, Fillmore, Gage, Hamilton, Jefferson, Lancaster, Madison, Merrick, Nance, Platte, Polk, Saline, Saunders, Seward, Stanton, Thurston, York.
               
            
                  4.
               
               
                  A 2. l) pont („Megyék Tennessee államban”) Crockettre vonatkozó bejegyzés előtt a következő szöveggel egészül ki: Chester
               
            
                  5.
               
               
                  A 2. m) pontban („Megyék Texas államban”) a következő bejegyzéseket el kell hagyni: Anderson, Camp, Cherokee, Delta, Franklin, Gregg, Henderson, Hopkins, Lamar, Morris, Nacogdoches, Rains, Red River, Rusk, Sabine, San Augustine, Shelby, Smith, Titus, Upshur, Van Zandt, Wood.